Komisijas paziņojums Eiropas Parlamentam atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu attiecībā uz statistiku par sabiedrības veselību un veselības aizsardzību un drošību darbā /* COM/2008/0649 galīgā redakcija - COD 2007/0020 */





[pic] | EIROPAS KOPIENU KOMISIJA | Briselē, 8.10.2008 COM(2008) 649 galīgā redakcija 2007/0020 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu attiecībā uz statistiku par sabiedrības veselību un veselības aizsardzību un drošību darbā 2007/0020 (COD) KOMISIJAS PAZIŅOJUMS EIROPAS PARLAMENTAM atbilstoši EK līguma 251. panta 2. punkta otrajai daļai par Padomes kopējo nostāju, pieņemot Eiropas Parlamenta un Padomes Regulu attiecībā uz statistiku par sabiedrības veselību un veselības aizsardzību un drošību darbā 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2007) 46, galīgā redakcija — 2007/0020(COD)) | 2007. gada 7. februāris | Eiropas datu aizsardzības uzraudzītāja atzinuma datums | 2007. gada 5. septembris | Eiropas Ekonomikas un sociālo lietu komitejas atzinuma datums | 2007. gada 25. oktobris | Eiropas Parlamenta atzinuma datums (pirmais lasījums) | 2007. gada 13. novembris | Kopējās nostājas pieņemšanas datums | 2008. gada 2. oktobris | 2. KOMISIJAS PRIEKŠLIKUMA MĒRĶIS Ar ierosināto regulu paredzēts izveidot tiesisko regulējumu, lai sistemātiski sagatavotu Kopienas statistiku divās jomās ― “sabiedrības veselība” un “veselības aizsardzība un drošība darbā”. Ar statistiku jānodrošina saskaņots un vienots datu kopums attiecīgajās piecās jomās, proti, veselības stāvoklis un veselības faktori; veselības aprūpe; nāves iemesli; nelaimes gadījumi darbā un arodslimības un citas ar darbu saistītas veselības problēmas un slimības. | - Šo statistiku sagatavo Eiropas Statistikas sistēma, proti, Eurostat kopā ar valstu statistikas iestādēm un citām valstu iestādēm, kas atbild par oficiālās statistikas sniegšanu. Ar ierosināto regulu plānots konsolidēt progresu, kas panākts, lai attiecīgajās divās jomās nodrošinātu regulāro datu vākšanu un izveidotu pamatu, kas vajadzīgs, lai, izmantojot vienotu metodiku, uzlabotu kvalitātes un salīdzināmības standartus. Tā nodrošinās labāku plānošanu, kā arī Eiropas prasību ilgtspēju un stabilitāti attiecībā uz statistiku par veselības aizsardzību un drošību. 3. PIEZĪMES PAR KOPĒJO NOSTĀJU 3.1. Vispārīgas piezīmes Eiropas Parlaments pirmajā lasījumā 2007. gada 13. novembrī sniedza savu atzinumu un pieņēma divpadsmit grozījumus. Komisija piekrita minētajiem grozījumiem. Kopējā nostājā pilnībā iekļauti desmit no tiem, savukārt viens ― daļēji. Viens grozījums attiecībā uz I pielikumu (8. grozījums) netika ņemts vērā. Turklāt kopējā nostājā ir virkne Padomes izdarītu grozījumu, lai paskaidrotu tekstu un padarītu to lasāmāku un precīzāku. Komisija uzskata, ka kopējā nostāja nemaina priekšlikuma pieeju un mērķus, tāpēc to kopumā var atbalstīt. 3.2. Sīkākas piezīmes 3.2.1. Komisijas atbalstītie un kopējā nostājā pilnībā vai daļēji iekļautie Eiropas Parlamenta ierosinātie grozījumi 3., 17. un 20. apsvērums. 1. (pilnībā) un 2. (pēdējā daļa) grozījums iekļauts nedaudz atšķirīgā redakcijā. Tajos uzsvērta dzimuma un vecuma izšķirošā nozīme dalījumu mainīgajos lielumos dažādajās veselības aizsardzības un drošības jomās; par to jau bija panākta neoficiāla vienošanās. Ņemot vērā papildu izmaksas par ierosinātajā regulā norādītajām datu vākšanām , 3. grozījumā (pilnībā) uzsvērta finanšu atbalsta nodrošināšana, izmantojot Kopienas programmas. 1. panta 1. punkts. 4. grozījums (pilnībā) attiecas uz Eiropas statistikas prakses kodeksa galvenajiem principiem, kas konkrēti minēti 8. pantā par kvalitātes novērtēšanu. 1. panta 2. punkts un 3. panta c) apakšpunkts. Lai nodrošinātu, ka savāktie dati nodrošina vajadzīgo informāciju, lai atbalstītu valstu stratēģijas visiem pieejamas veselības aprūpes izveidē, tiek iekļauts 5. (pilnībā) un 6. (pilnībā) grozījums. 5. panta 2. punkts. 7. grozījumu (lasa kopā ar 9. panta 1. punktu) iekļāva pēc būtības, lai pieņemtu vispārīgāku pieeju, uzsverot “izvairīšanos no divkārša darba”; tas veikts visaptverošā veidā, nenosaucot konkrētās iestādes vai organizācijas šajā jomā. I pielikuma d) punkta 3. (jauns) un 4. (jauns) ievilkums. 11. (pilnībā) un 12. (pilnībā) grozījumu iekļāva, lai nodrošinātu datu vākšanu par šiem tematiem, ņemot vērā to nozīmi veselības un to noteicošo faktoru kontekstā. V pielikuma b) punkts. 9. grozījums (pilnībā) ļauj labāk nošķirt arodslimības un ar darbu saistītas veselības problēmas un slimības, definējot tās divos atsevišķos punktos un nosakot, ka datus par ar darbu saistītām veselības problēmām un slimībām “vāc, izmantojot esošus iedzīvotāju apsekojumus”. V pielikuma d) punkts. 10. grozījumu (pilnībā) iekļāva atbilstoši 2. grozījumam attiecībā uz 17. apvērumu, lai nodrošinātu, ka tiek iekļauti attiecīgie personas (kas slimo vai cieš no veselības problēmas) un uzņēmuma/darba vietas raksturlielumi. 3.2.2. Komisijas noraidītie Parlamenta grozījumi, kuri tomēr pilnībā, daļēji vai principā iekļauti kopējā nostājā Nav. 3.2.3. Komisijas pilnībā, daļēji vai principā pieņemtie Parlamenta grozījumi, kuri tomēr nav iekļauti kopējā nostājā I pielikuma d) punkta 1.a ievilkums (jauns). 8 . grozījums par “visu to slimību noteikšanu, kuru izplatība pieaug vai samazinās” netika ņemts vērā. Eiropas Parlamenta pirmajā lasījumā Komisija uzsvēra, ka šajā grozījumā, iespējams, atkārtots pirmais ievilkums, kurā jau iekļauta “saslimstība”, tomēr piekrita tam, lai veselības uzraudzībā īpaši pievērstu uzmanību minētajām slimībām. Tā kā Padome uzskatīja, ka pēc definīcijas tas ir analīzes un saslimstības datu izplatīšanas elements un tāpēc tas nepapildina tekstu, Komisija varēja piekrist. 3 .2.4. Komisijas un Padomes noraidītie Parlamenta grozījumi, kas nav iekļauti kopējā nostājā Nav. 3.2.5. Padomes izdarītās pārmaiņas priekšlikumā Padome Komisijas priekšlikumā ierosināja izdarīt šādas galvenās pārmaiņas. 1. apsvērums. Tika pievienota atsauce uz otro Kopienas rīcības programmu sabiedrības veselības aizsardzības jomā (2008.―2013. gads), ko tagad ir pieņēmis EP un Padome, līdzās atsaucei 3. apsvērumā uz otro Kopienas stratēģiju attiecībā uz veselības aizsardzību un drošību darbā (2007.―2012. gads); turklāt tas ir vajadzīgs, lai minētu papildu finansēšanas iespējas, izmantojot šīs divas programmas (skatīt 20. apsvērumu), un lai palīdzētu dalībvalstīm turpināt veidot valstu darbspēju, kas vajadzīga, lai īstenotu statistikas datu vākšanas par sabiedrības veselību un veselības aizsardzību un drošību darbā. Komisija piekrīt šim papildinājumam. 3. apsvērums. Tika pievienota atsauce uz Padomes 2007. gada 25. jūnija Rezolūciju Nr. 2007/C 145/01 par otro Kopienas stratēģiju attiecībā uz veselības aizsardzību un drošību darbā (2007.―2012. gads). Komisija var piekrist šādam pārmaiņām. 16. apsvērums (jauns). Jaunajā apsvērumā uzsvērtas valstu kompetences veselības aprūpes sistēmu organizācijā un pārvaldībā un dalībvalstu atbildība par to Kopienas tiesību aktu īstenošanu, kuri attiecas uz darba vietām un darba apstākļiem. Komisija var atbalstīt šos paskaidrojumus. 3. panta e), f) un g) punkts. Tika pievienotas definīcijas par “mikrodatiem”, “konfidenciālu datu nosūtīšanu” un “personas datiem”, lai panāktu lielāku saskanību ar citiem tiesību aktu tekstiem, kas nodrošina minēto datu pienācīgu aizsardzību. Komisija var atbalstīt šīs papildu definīcijas. 5. un 6. pants (jauns). Skaidrības labad bijušā 5. panta “Metodika, rokasgrāmatas un izmēģinājuma pētījumi” 1. līdz 3. punkts tika pārskatīts un iekļauts divos punktos ar nosaukumu “Metodika”, savukārt 4. punktu iekļāva atsevišķi kā jauna 6. panta 1. punktu “Izmēģinājuma pētījumi un izmaksu un ieguvumu analīze”. To papildināja ar diviem jauniem punktiem par vajadzību pēc izmaksu un ieguvumu analīzes un pēc Komisijas novērtējuma par izmēģinājuma pētījumu konstatējumiem un izmaksu un ieguvumu analīzi, pirms tiek izstrādāti īstenošanas pasākumi par minēto pētījumu tematiem. Šie paskaidrojumi atbilst Eiropas statistikas prakses kodeksam, un Komisija var tos atbalstīt. 7. pants. Skaidrības labad tika pārskatīts 1. punkts, un 3. punktā pievienoja atsauci uz Regulu (EK) Nr. 45/2001, lai uzsvērtu Komisijas pienākumus nodrošināt fizisku personu aizsardzību, apstrādājot personas datus. Komisija var atbalstīt šādas pārmaiņas. 8. pants. Pārskatītajā sadaļā ar nosaukumu “Kvalitātes novērtēšana” bijušie četri punkti tika pārveidoti par diviem punktiem. 1. punktā skaidri definētas kvalitātes novērtēšanas dimensijas attiecībā uz nosūtāmajiem datiem, ievērojot Eiropas statistikas prakses kodeksa principus, savukārt 2. punktā paskaidroti noteikumi attiecībā uz ziņu sniegšanu par datu kvalitāti. Komisija var atbalstīt minēto paskaidrojumu. I pielikuma d) punkts. Tika pievienota nobeiguma daļa, lai precīzi norādītu intervijas maksimālo garumu un nodrošinātu, ka uz veselības pārbaudes apsekojumiem “šajā regulā” attiecas izvēles aspekts; Komisija var tam piekrist. II pielikuma d) punkts. “Pacientu mobilitāte”, “veselības jomas profesionāļu mobilitāte” un “veselības aprūpes kvalitāte” ir īpaši iekļauta kā horizontāli jautājumi, kas jāņem vērā datu vākšanās par nosauktajiem tematiem. Komisija atbalsta minēto paskaidrojumu. III pielikuma b) un d) punkts. “Darbības jomā” tika iekļauti paskaidrojumi, ka statistikā jānošķir dati par rezidentiem no datiem par nerezidentiem un datu vākšanās jāiekļauj dati par rezidentiem, kas nomiruši ārzemēs. Turklāt “aptvertajos tematos” kopskaita vajadzībām norāda datus par nedzīvdzimušajiem, taču datu sniegšana par nedzīvdzimušo raksturlielumiem (iemesli) ir brīvprātīga. “Datu sniegšanā par jaundzimušo nāves gadījumiem (nāve, kas iestājas jaundzimušajiem līdz 28 dienu vecumam) ņem vērā valstu prakses atšķirības, ja norāda vairākus nāves iemeslus”. Komisija var piekrist šiem paskaidrojumiem. IV pielikuma d) punkts. Veiktās pārmaiņas ir paskaidrojumi, kas attiecas uz spēkā esošo ESAW metodiku un atbilst ESAW datiem, ko dalībvalstis sniedz Komisijai ( Eurostat ) saskaņā ar neoficiālu vienošanos. Komisija var piekrist šīm pārmaiņām. Pielikumos kopumā iekļauta sīkāka informācija, piemēram, par intervāliem un datu sniegšanas termiņiem, pasākumiem saistībā ar metadatiem un aptvertajiem tematiem. Komisija var piekrist minētajām pārmaiņām. 4. SECINĀJUMS Komisija piekrīt Padomes ar kopējo nostāju ieviestajām pārmaiņām, jo tās ir reālistisks kompromiss, no vienas puses, starp vajadzību pēc ticamiem un salīdzināmiem datiem galvenajās sabiedrības veselības un veselības aizsardzības un darba drošības jomās, lai veicinātu politiku, kuras pamatā ir pierādījumi, un, no otras puses, vairākuma dalībvalstu grūtībām uzlabot esošās datus vākšanas sistēmas vai ieviest jaunas datu vākšanas sistēmas, un šīs regulas vajadzībām vākt pietiekami detalizētus un salīdzināmus datus. Kopumā Padomes grozījumu pamatā ir Komisijas priekšlikums, tāpēc Komisija var piekrist kopējai nostājai.